У Вікіпедыі ёсць артыкулы пра іншых асоб з прозвішчам Кандрацюк.

**Ігар Васільевіч Кандрацюк** (укр.: Ігор Васильович Кондратюк; нар. 14 сакавіка 1962, в. Прыгір’я, Высакапільскі раён, Херсонская вобласць, УССР) — украінскі тэлевядучы і прадзюсер, шоумен.

Біяграфія
---------

### Раннія гады

Нарадзіўся 14 сакавіка 1962 года ў Херсонскай вобласці. У школе працаваў памочнікам камбайнера. З залатым медалём у 1979 годзе скончыў Каланчакскую сярэднюю школу № 1.

У 1984 годзе скончыў фізічны факультэт Кіеўскага нацыянальнага ўніверсітэта імя Тараса Шаўчэнкі (спецыялізацыя — оптыка цвёрдага цела). Пасля заканчэння ВНУ працаваў навуковым супрацоўнікам аддзела малекулярнай біяфізікі Інстытута малекулярнай біялогіі і генетыкі НАН Украіны.

### Кар’ера

З 1985 года — член тэлевізійнага клуба «Што? Дзе? Калі?».

З 1991 года працуе на ТБ. Рэдактар, шоумен па працы з публікай і памочнік вядучага ў праграмах «Каханне з першага погляду» і «Брэйн-рынг» тэлеканал «Астанкіна» (Масква). Потым быў суарганізатарам і вядучым матчаў з «Што? Дзе? Калі?» і «Брэйн-рынг» зорак Украіны, Беларусі і Расіі на УТ-1.

У 1992—1994 гадах вёў тэлегульні «5+1» на канале УТ-3, у 1995—1996 гадах — тэлегульні «Праграма перадач на заўтра» (тэлеканал УТ-1).

У 1996 годзе абараніў дысертацыю на суісканне вучонай ступені кандыдата біялагічных навук.

У 1997—2000 гадах быў суаўтарам і вядучым праграмы «Цацкі для вуліцы» на «31 канале» (Масква).

Кандрацюк у якасці вядучага праграмы «Караоке на майдане», 2015 год.
З 1999 па 2019 год — суаўтар, прадзюсар і вядучы праграмы «Караоке на майдане» (тэлеканал «Інтэр», «1+1», СТБ), а ў 2006 годзе вёў праграму «Караоке на Арбаце» на расійскім тэлеканале ТБ Цэнтр.

У 2001—2006 гадах быў вядучым і галоўным рэдактарам тэлепраграмы «інтэлект-шоу LG „Эўрыка!"» на «Інтэр».

У 2003—2008 гадах быў прадзюсарам і суаўтарам праграмы «Шанец».

У 2006 годзе быў прадзюсарам праекта «Зорны дуэт» на Інтэры, у 2007 годзе — аўтарам і прадзюсарам праграмы «Амерыканскі шанец» на 1+1, здымкі якой адбываліся ў ЗША.

З 2009 года па 2017 год — пастаянны суддзя ў конкурсе «Украіна мае таленты».

З 2010 па 2015 і з 2019 год — суддзя песеннага шоу «X-Фактар».

З 21 верасня 2020 года — вядучы ток-шоу «Кандрацюк у панядзелак» на 5 канал.

Прадзюсаваў Віталя Казлоўскага, Аляксандра Ваявуцкага, Наталлю Валеўскую, Паўла Табакова, Іну Воранаву, Алесю Кірычук і гурт «Авіятар» (сумесна з Юрыем Нікіціным). На сённяшні дзень не займаецца прадзюсаваннем.

### Асабістае жыццё

Жанаты на Аляксандры Гарадзецкай (у мінулым бухгалтар, цяпер фінансавы дырэктар), ёсць трое дзяцей: Сяргей Кандрацюк — працаваў адміністратарам у праекце «Танцую для цябе», Даніла Кандрацюк і Паліна Кандрацюк.

Узнагароды і прэміі
-------------------

Уладальнік каманднага прыза «Крыштальная Сава» клуба «Што? Дзе? Калі?» у складзе каманды Андрэя Казлова.

Уладальнік узнагароды Міжнароднага конкурсу «Фаварыты поспеху — 2005» у намінацыі «Вядучы шоу-праграм года».

Уладальнік шасці ўзнагарод «Тэлетрыумф»:

* «Караоке на Майдані» — найлепшая музычная праграма (2003, 2008);
* «Эўрыка!» — найлепшая праграма для дзяцей (2003);
* «Шанец» — найлепшая забаўляльная праграма (2004, 2006).

Зноскі
------

1. ↑  *(unspecified title)* — 1998.<a href='https://wikidata.org/wiki/Track:Q111797109'></a>
2. ↑  Игорь Кондратюк: «Я стараюсь не работать с непрофессионалами» **(нявызн.)**. Архівавана з першакрыніцы 15 снежня 2013. Праверана 28 чэрвеня 2011.
3. ↑  Игорь Кондратюк Архіўная копія ад 11 чэрвеня 2009 на Wayback Machine на сайте продюсерского центра «Игра-ТВ»
4. ↑  5 канал запускає лінійку вечірніх токшоу. Серед ведучих – Ігор Кондратюк **(нявызн.)**, *Детектор Медиа* (21 верасня 2020). Праверана 22 верасня 2020.
5. ↑  Игорь Кондратюк: «Мне хватает человеческих радостей» :: ТВ плюс :: Новости региона: Славянск, Краматорск, Николаевка, Святогорск **(нявызн.)**. Архівавана з першакрыніцы 15 сакавіка 2012. Праверана 28 чэрвеня 2011.
6. ↑  Игорь Кондратюк / Igor Kondratyuk "LIVEstory — истории из жизни **(нявызн.)**. Архівавана з першакрыніцы 13 верасня 2011. Праверана 28 чэрвеня 2011.
7. ↑  О чем пишет стихи Игорь Кондратюк **(нявызн.)**. Архівавана з першакрыніцы 4 ліпеня 2011. Праверана 28 чэрвеня 2011.
8. ↑  Игорь Кондратюк: «Детей не бью — могут и сдачу дать» — 7 Листопада 2009 — Караоке на майдані — фан сайт **(нявызн.)**. Архівавана з першакрыніцы 27 красавіка 2014. Праверана 28 чэрвеня 2011.
9. ↑  Летопись: 2008 год — зимняя серия Архіўная копія ад 30 лістапада 2021 на Wayback Machine на сайте продюсерского центра «Игра-ТВ»
10. ↑  Фавориты Успеха — 2005 **(нявызн.)**. Архівавана з першакрыніцы 24 чэрвеня 2013. Праверана 15 чэрвеня 2013.